Den Vest-Sjællandske Avis, 1823-07-22
Nyeste Post-Efterretninger. Der berettes fra Varschau i den Preussiske Statstidende, at det er aldeles ugrundet, at et betydeligt Antal Tropper trækkes sammen i Polen; dette er ikke heller troligt, da det bliver stedse meere sandsynligt, at det vil lykkes de Franske ved deres egen Kraft at undertrykke den Spanske Revolution, derfor har ogsaa General Stuterheim, som havde faaet Ordre til at blive staaende i Kirkestaten og Toscana med de Østerrigske Tropper, som havde forladt Sicilien, for der at oppebie Udfaldet af Krigen i Spanien, nu modtaget den Befaling, at han skal fortsætte sin Marsch til de Østerrigske Stater. – J Marseille har man derimod faaet nye Efterretninger fra Tyrkiet, hvori meldes: at der ere blevne holdte fleere Forsamlinger i Divanet i Anledning af, at den Efterretning er indløben, at det har lykkedes Grækerne at bevæge Biergbeboerne i Thessalien til at giøre Opstand og at de have forsynet dem med Vaaben, saa at de have begyndt med Fordeel at operere i Ryggen paa den Tyrkiske Armee, hvorfor man først bragde i Forslag, at lade en betydelig Deel af Donau Armeen marschere til Grækenland, men dette Forslag blev forkastet som stridende imod Portens Jnterresse; fordi man vedbliver i Constantinopel at overlade sig til den besynderlige Frygt, at en Russisk Armee kunde betiene sig af Tyrkernes Bortfiernelse for at rykke ind i Portens Besiddelser. – Man maae forresten bemærke, at de politiske Forhold imellem Rusland og Porten have aldrig været mere skiulte og hemmelighedsfulde end for nærværende Tid. Disse tvende Magter ere hverken blevne forligte med hinanden og paa den anden anden Side komme ikke heller deres Misforstaaelser til Udbrud. Det Rygte er bragt til Triest med et Skib, som er ankommet dertil, at Capudan Pascha har sat 10,000 Mand i Land paa Øen Negropont. - Til den Græske Flaade høres intet. – Den nærværende Græske Constitution skal være forfattet af Fyrste Maurocordatos Secretair Hr. Gallina, som skal være en færde les duelig Mand. Demetrius Ypsilanti skal forresten have arbeidet Fyrsten meget imod ved hans Plan, som han dog nu endelig har sat igiennem, at oprette en almindelig Regiering for heele Grækenland, da Ypsilanti bestræbede sig for i Tripoliza at faae en særskildt Regiering oprettet for Morea under sin egen Authoritet. Den Troe at Krigen i Spanien vil snart blive forbi er saa almindelig, at alle Statspapiirerne ere stegne paa Børsen i Amsterdam, ja de FranskeStatspapiire ere endog stegne til 92, uagtet den Franske Regiering har nylig negotieret med Brødrene Rotschild om et Laan paa 23 Mill. Franker. – Endskiøndt disse gunstige Udsigter vistnok ikke ere ugrundede, saa har man dog ondt for at dragt i Tvivl, at det Rygte, som saalænge har været udbredet, er sandfærdigt, at General Bourke virkelig er bleven slaget i Asturien af Gen. Morillo, thi dette Rygte udbredes nu fra Madrid selv, hvorfra der meldes under 26de Juni, at en alvorlig Fægtning er forefalden imellem disse Generaler, saa at endog det 23de Regiment er blevet afsendt fra Madrid til det nordlige Spanien; men det har siden faaet Ordre at komme tilbage, da man havde faaet at vide, at der var umiddelbart bleven afsendt fra Frankerige Tropper til Generalens Understøttelse; ogsaa berettes under 30te Juni fra Vittoria, at de Tropper, som vare der, have faaet Ordre til at marschere i største Hast til Madrid, da mange Tropper vare marscherede derfra deels til det sydlige Spanien og deels til Gallizien; ogsaa fra Bajonne berettes under 1ste Juli, at General Bourke har forlangt Forstærkninger, da han baade har Morillos, Qvirogas og El Pastors Corpser imod sig, og endelig har man faaet Efterretninger fra Madrid af 3die Juli, hvori det hedder: at Dagen tilforn var det Rygte udbredet: at dervar forefalden en nye Træfning imellem Morillo og de Franske ved Astorga, hvorpaa alle de Franske Tropper, som laae i Salamanca, vare strax opbrudte for at forstærke Gen. Bourke, og hvorpaa Gen. Empecinado var indrykket i Salamanca, havde hævet en Contribution af 70,000 Franker og taget Militaire Chefer til Fange. Alle disse Efterretninger bekræftes ved de allernyeste Efterretninger som man har fra Spanien over Bajonne, hvori tilføies, at General Morillo har vægret sig ved at erkiende det Spanske Regentskab, og at han paa nye har ladet sine Tropper aflægge Eed paa Constitutionen, saasnart han erfarede at Kongen havde i Cadix igien faaet sin Myndighed tilbage. Man mener, at Træfningen skal være forefalden efterat Morillo paa nye har forandret sin Beslutning. Jmidlertid er det dog mærkeligt: at den Franske Moniteur har aldeles ikke talt noget om Morillos Frafald eller om de Proclamationer, som han har udstædet. Man skulde dog vel ikke troe, at det Hele har været blot opdigtet for at kaste saalænge et Skiul over Begivenhederne i Provinsen Leon indtil de fornødne Forstærkninger vare ankomne til General Bourke. Ultrabladet Etoile, som ellers er meget expedit med sine Efterretninger, taler ikke et Ord om Morillo eller Bourke, men tilstaaer at de Constitutionelle ere atter rykkede ind i Salamanca; derimod beretter den, at en Roialistisk Colonne under Greve Negris Commando har slaget et revolutionairt Corps ved Cindad=Rodrigo, hvorpaa han har opfordret denne Fæstning til at overgive sig; men faaet Afslag. Jfølge de sidste Efterretninger, som man har i England fra Gallizien, var denne Provins dengang ikke frie for Misfornøiede, som giøre Oprør imod Constitutionen, og som fornemmelig ophidses dertil af Munkene. Da Efterretningerne afgik derfra stode de Franske endnu ved Astorga. Gen. Qviroga skal have erklæret, at han vil holde ud til det Sidste.